stanford-oval/wikipedia huggingface dataset:
אוסיאס אאושניט
חייו

אאושניט נולד בברודי, באימפריה האוסטרו-הונגרית, כבנם של מוזס וגולדה אאושניט. הוא הגיע בגיל צעיר, ב-1870, לגאלאץ וכעבור חמש שנים, ב-1875, פתח במקום חנות מוצרי מתכת. אושניט התקדם וב-1890 היה לו מחסן של מכונות חקלאיות וב-1903 פתח שלוחה בלונדון. אושניט נשא לאישה את קלרה ולזוג נולדו שלוש בנות ובן.
אושניט יצר חברה, O. Ausschnit & Co, שהשתתפה בתערוכה הכללית של רומניה לרגל 40 שנות המלוכה של קרול הראשון, מלך רומניה. החברה של אושניט זכתה בדיפלומת כבוד ומדליית זהב והייתה לספקית של בית המלוכה.
הערות שוליים

↑  Osias Ausschnitt
↑  Contribuţia evreilor la modernizarea economică a României (ברומנית)'"`UNIQ--templatestyles-00000001-QINU`"'
ג'יימס מאסלו

| --- | --- |

 לידה:  16 ביולי 1990 (בן 34) ניו יורק, ארצות הברית 
 שם לידה:  James David Maslow Burge 
 מוקד פעילות:  ארצות הברית 
 תקופת הפעילות:  מ-2008 
 מקום לימודים:  תיכון סן דייגו לאמנויות, Coronado High School 
 סוגה:  מוזיקת פופ 
 שפה מועדפת:  אנגלית 
 כלי נגינה:  גיטרה, מערכת תופים, פסנתר 
 חברת תקליטים:  קולומביה רקורדס, ניק רקורדס 
 www.jamesmaslow.com
 פרופיל ב-IMDb
 
ג'יימס דייוויד מאסלו (באנגלית: James David Maslow; נולד ב-16 ביולי 1990) הוא שחקן, דוגמן וזמר-יוצר אמריקאי ממוצא יהודי. ידוע בעיקר בתפקידו כג'יימס דיאמונד בסדרת הטלוויזיה "ביג טיים ראש" בניקלודיאון.
נעוריו

ג'יימס נולד בעיר ניו יורק וגדל בקליפורניה. אביו של ג'יימס יהודי ואימו קתולית; ג'יימס גדל בתור יהודי, למד בבית-ספר עברי, ואף חגג בר מצווה. הוא מתאר את עצמו בתור "אדם דתי ורוחני". בגיל שש, מאסלו החל ללמוד פיתוח קול כאשר הוריו רשמו אותו למקהלת הילדים בסן דייגו.
הוא למד ב-La Jolla בבית הספר היסודי "טורי פינס", ובבית הספר התיכון "Muirlands", ולמד בסן דייגו בבית ספר לאמנויות הבמה. היה לו תפקיד קטן בבית האופרה של סן דייגו הוא הגיע למחנה משחק בתיאטרון לה הויה, היה לו את הסוכן הראשון שלו בגיל 14, והופיע כמריוס בהפקה של "עלובי החיים".
לאחר הפרישה מתיכון לאמנויות הבמה עד לכיתה י', ג'יימס עבר לתיכון קונורדו (CoSa), וסיים את לימודיו בהצלחה בשנת 2007.
קריירה > תחילת הקריירה

בשנת 2008 ביצע מאסלו את הופעת המשחק הראשונה שלו בקומדיית המצבים לנוער - "ICarly" בערוץ ניקלודאון בתור שיין (עונה 2 - פרק 4). בשנת 2009 לוהק לאחת הדמויות הראשיות בסדרת הקומדיה המוזיקלית לנוער של ניקלודיאון "ביג טיים ראש" לצדם של קנדל שמידט, קרלוס פנה ולוגן הנדרסון. בשנת 2010 שיחק בסרטו הראשון "urFRENZ", שם הוא גילם את ברנדון.
קריירה > ביג טיים ראש: 2009 - 2013

ביג טיים ראש היא להקת בנים אמריקאית שהוקמה ב-2009. שלושת חבריה האחרים הם קנדל שמידט, קרלוס פנה ולוגן הנדרסון.
ניקלודיאון רצו קומדיית מצבים חדשה ב-2007. מאסלו שלח קלטת אודישן שלו, וקיבל את התפקיד של ג'יימס דיאמונד שנתיים מאוחר יותר. אלבום של שירים מקוריים מהעונה הראשונה ועוד כמה אחרים שוחרר ב-11 באוקטובר 2010, בשם B.T.R. הוא נמכר ב-67,000 עותקים בתחילת אותו שבוע, והיה לאלבום זהב שישה חודשים לאחר מכן, באפריל 2011.
ב-21 בנובמבר 2011 הלהקה שחררה את אלבומה השני, Elevate, שנמכר ב-70,000 עותקים בתחילת אותו שבוע. מאסלו ושאר חברי הלהקה כתבו שמונה מתוך שנים עשר השירים. מאסלו כתב את "Elevate", "Love Me Love Me", ואת הסינגל הראשון מהאלבום, "Music sounds better with U". הגרסה הבריטית של האלבום כללה שיר בונוס הנקרא "Epic", שמאסלו השתתף בכתיבתו.
מאסלו יחד עם ביג טיים ראש הוציאו אלבום שלישי בשם "24\seven" ביוני 2013. הלהקה קידמה את האלבום בסיבובי הופעות משותפים עם ויקטוריה ג'סטיס, ב-21 ביוני וביולי-אוגוסט בסיבובי הופעות עם דרייק בל ב-31 ביולי עד 28 באוגוסט.
מאסלו וביג טיים ראש החליטו לקחת הפסקה של שנה בעקבות שכל אחד רצה לבדוק כיוונים חדשים וגם בעקבות חברו ללהקה קרלוס פנה שהתחתן בשנת 2014.
קריירה > לאחר ביג טיים ראש: 2014 - הווה

בשנת 2014 מאסלו השתתף בעונה ה-18 של תוכנית המציאות האמריקאית "רוקדים עם כוכבים" לצד הרקדנית המקצועית פטה מורגטרויד וזכה במקום רביעי.
בשנת 2015 שיחק בתפקיד הראשי של בארט פוקסוורת'.בסרט הטלוויזיה "פרחים נבלו קמלו" של ערוץ לייפטיים, המבוסס על הרומן באותו שם מאת הסופרת האמריקאית ו. ס. אנדרוז.
ב-24 ביולי 2015 מאסלו הוציא את הסינגל הראשון שלו, "Lies". ב-23 באוקטובר 2015 הוציא את הסינגל השני שלו "Circles". בנוסף, יש לו שני קאברים, "Cheerleader" ו-"One Call Away"; שניהם זמינים לרכישה ב-iTunes.
ב-3 במרץ 2017, מאסלו הוציא לאור את אלבום הסולו הראשון שלו "How I Like It", ממנו יצא הסינגל באותו שם. לקראת סוף 2017, ג'יימס שיתף פעולה עם הבמאי ג'ושוע שולץ עבור הווידאו-קליפ שלו לשיר "Who Knows", מתוך אלבום הבכורה שלו.
בשנת 2018 השתתף בעונת ה-VIP הראשונה של תוכנית המציאות האמריקאית "האח הגדול", בה הודח ביום ה-14 והיה למודח השישי, בעוד שהמנצחת של העונה הייתה השחקנית מריסה ג'ארט וינוקור. בשנת 2018, מאסלו הוציאה סינגלים חדשים "Falling" ו-"All Day".
ב-26 באפריל 2019, הוציא מאסלו את הסינגל "Love U Sober", והודיע שהוא עומד להתחיל לשחרר עוד סינגלים. ב-12 בספטמבר 2019 שחרר את הסינגל "DID YOU FORGET" בו הוא משתף פעולה עם הדי ג'יי LTX. ב-27 בספטמבר של אותה שנה הוציא את הסינגל "Delirious". ב-3 באוגוסט 2020 הוציא סינגל חדש "History" בה הוא מארח את הזמרת הת'ר סומר ומשתף פעולה בשנית עם הדי ג'יי LTX.
ב-20 באפריל 2020, הלהקה "ביג טיים ראש" התאחדה מחדש באופן וירטואלי, כשהם העלו מופע בשידור חי לפלטפורמות המדיה החברתיות של הלהקה, ושיתפה כמה משאלות המעריצים לגבי מגפת הקורונה. ב-16 ביוני 2020, הלהקה הוציאה קאבר אקוסטי לשירם "Worldwide".
ב-19 ביולי 2021, הקבוצה פרסמה סרטון המודיע על הופעות משותפות. ב-13 בדצמבר 2021 הלהקה הוציאה את הסינגל "Call It Like I See It", מה שמציין את שירם הראשון מאז פירוקם ב-2013. ב-21 בפברואר 2022, הלהקה הודיעה בתוכנית הבוקר "בוקר טוב אמריקה" שהיא תערוך סיבוב הופעות איחוד במהלך 2022. ב-25 בפברואר, הלהקה הוציאה סינגל נוסף בשם "Not Giving You Up".
בישראל

מאסלו החליט לבוא לארץ בתאריך ה-9 ביוני 2015 וביקר במספר מקומות בישראל ושהה בתל אביב במסגרת פרויקט תגלית שהביא אותו לארץ. מאסלו היה בארץ עד ל-23.6, קיים פגישת מעריצים בתל אביב והתראיין לשבועון הנוער "מעריב לנוער". ב-2016 התארח בניקלודיאון ישראל, בתוכנית שנקראה סתאאאם!, בה נמתח על ידי דנה פרידר ומאיה רונן. באפריל 2022 ביקר שוב בישראל. בנובמבר 2023 הגיע לישראל על-מנת להביע תמיכה במדינה ולסייע בהסברה בעת מלחמת חרבות ברזל ובעקבות טבח שבעה באוקטובר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | @urFRENZ | ברנדון |  |
| 2016 | 48 Hours to Live | וויט |  |
| 2017 | t Happened One Valentine's | קיילב גרין |  |
| 2017 | Art Show Bingo | וויל האנטר |  |
| 2018 | Bachelor Lions | מארק מאיירס |  |
| 2021 | Stars Fell on Alabama | ברייס דיקסון |  |
| 2022 | We Need to Talk | סקוט סטיוארט |  |
| 2023 | Holiday Twist | סאם |  |
| TBA | Wolf Hound | קפטן דייוויד הולדן |  |
| TBA | Stars Fell Again | ברייס דיקסון |  |
| TBA | Hellstorm | בולטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ICarly | שיין | פרק: "iSaw Him First" |
| 2009–2013 | ביג טיים ראש | ג'יימס דיאמונד | תפקיד ראשי (4 עונות); 74 פרקים |
| 2011 | יד על הלב | עצמו | פרק: "August 11" |
| 2012 | המדריך לרוק | עצמו | פרק: "How to Rock: An Election" |
| 2012 | Big Time Movie | ג'יימס דיאמונד | סרט טלוויזיה של ניקלודיאון |
| 2012–2014 | תראו את אבא... | ריקי אדמס | 3 פרקים |
| 2013 | מרווין מרווין | ג'יימס דיאמונד | פרק: "Big Time Marvin" |
| 2014 | רוקדים עם כוכבים | מתמודד | עונה 18; מודח שמיני |
| 2014 | Sequestered | קווין מור | תפקיד ראשי; 12 פרקים |
| 2015 | הפינגווינים ממדגסקר | ג'יימס דיאמונד | דיבוב; פרק: "Tunnel of Love" |
| 2015 | פרחים נבלו קמלו | ברט פוקסוורת' | סרט טלוויזיה של Lifetime |
| 2018 | המפץ הגדול | ברמן | פרק: "The Reclusive Potential" |
| 2018 | The Boarder | ג'ייק | סרט טלוויזיה של Lifetime |
| 2018 | האח הגדול | מתמודד | עונה ה-VIP הראשונה; מודח שישי |
| 2023 | ICarly | שיין | פרק: "iReunited and It Felt Okay" |
דיסקוגרפיה > אלבומי אולפן

2017: How I Like It
הערות שוליים

↑  https://www.instagram.com/p/Cb3PjPsIK9-/
↑  השחקן והדוגמן האמריקני נחת בישראל לסייע במאמצי ההסברה | ישראל היום, באתר www.israelhayom.co.il, ‏2023-12-07
| --- | --- |
בקרת זהויות :  BNE: XX5197451  GND: 1128999676  ISNI: 0000 0001 1808 6656  LCCN: no2011048514  MusicBrainz: a3403882-7acf-4c06-a735-095970c7ee2a  VIAF: 169049154   WorldCat (עם VIAF): 169049154 
מאסלו, 2010
מחדד

מחדד הכולל גם מחק
מחדד רגיל
מחדד חשמלי
מְחַדֵּד הוא כלי המשמש לחידוד עפרונות על מנת להביאם לצורה הנוחה לכתיבה. במחדד מותקן להב פלדה שמסיר מקצה העפרון שכבה דקה של עץ וגרפיט בפעולת גילוף תוך כדי סיבוב של העפרון בתוך המחדד או במחדדים מסוימים סיבוב הלהב סביב העפרון.
היסטוריה

חידוד עפרונות בוצע עד למאה ה-19 בעיקר באמצעות גילוף ידני בעזרת סכין. שיטה זו רווחת עד היום בנוגע לחידוד עפרונות נגרים בשל גודלם וצורתם. במהלך המאה ה-20 נרשמו פטנטים במדינות שונות למחדדים והם הפכו בהדרגה לכלי זמין וזול.
סוגים

קיימים סוגי מחדדים שונים:
מחדד רגיל – מכניסים את העיפרון ומסובבים אותו באופן ידני עד שהוא נעשה חד.
מחדד פח – מחדד עם מכל פסולת שאליו מתרוקנים השבבים.
מחדד שולחני – מכשיר המקובע לשולחן ומכיל בתוכו מחדד וגם תופסן לעיפרון, כך שהחידוד בו מתבצע על ידי סיבוב של ידית חיצונית, שגורמת לסיבוב הלהב סביב העיפרון הנייח.
מחדד חשמלי – עם הכנסת העיפרון הלהב מסתובב באופן אוטומטי עד לחידודו המלא.
יתרון שני האחרונים הוא בחיסכון של סיבוב העיפרון (בחשמלי יותר ובשולחני פחות), וכן בדיוק של חוד העיפרון.
רוב המחדדים עשויים ממתכת אך חלקם עשוי מפלסטיק.
עם ההתפתחות בתחום מכשירי הכתיבה עלתה הפופולריות של העיפרון המכני, שחוסך את הצורך בשימוש במחדד.
הערות שוליים

↑  מחדד באתר "השפה-העברית"
| --- | --- |
בקרת זהויות :  GND: 7533388-0
חיים לנסקי

| --- | --- |

 לידה:  1905 סלונים, בלארוס 
 פטירה:  1943 (בגיל 38 בערך) סיביר, ברה"מ 
 מדינה:  ברית המועצות 
 שפות היצירה:  עברית 
 
חיים לֶנסקי (1905–1943) היה משורר עברי בברית המועצות.
ביוגרפיה

לנסקי נולד בשנת 1905 בסלונים שברוסיה הלבנה (אז באימפריה הרוסית), ובעקבות גירושי הוריו עבר בילדותו עם אביו לדרצ'ין, שם גדל בבית סבו וסבתו.
בצעירותו עבר לבירה סנקט פטרבורג. חרף יחסו החיובי למהפכה ולשלטון הקומוניסטי, בשנת 1934 נעצר על שפרסם שירה בעברית ונשפט לחמש שנות עבודה בסיביר. גם שם המשיך לכתוב שירה. בשנת 1937 חזר לסנקט פטרבורג לאחר ששוחרר, אך עד מהרה נעצר ונשלח בשנית לסיביר. שם מת ממחלת השחפת מחמת התנאים הקשים כנראה ב-1943.
בשנת 1958 הגיע לישראל קובץ ובו 130 שיריו, בהם בלדות וסונטות בעברית עשירה, המתארים את תקופת ילדותו, שנות מאסרו ועבודת הפרך. שירתו פורסמה וזכתה להכרה, בין היתר הודות לפועלו של נתן זך. השירים וכן מכתביו לרעייתו הופקדו בארכיון מכון גנזים אשר בבית אריאלה בתל אביב.
על שמם של לנסקי ועמיתו אלישע רודין נקרא רחוב חיים ואלישע בתל אביב.
משיריו של לנסקי

חיים לנסקי נעצר ונכלא בלנינגרד, בדצמבר 1934. ומכלאו כתב:
כאשר הוא הוגלה לסיביר, למחנה מעצר, וסבל נוראות, הוא כתב משם, בדצמבר 1935:
ועוד שיר צבעוני משיריו:
מתוך הספר "מעבר לנהר הליתי", 1959
"סוזן ופרן" הלחינו וביצעו את שירו "לילות לילך", באלבום הבכורה שלהן.
ספרים

ילקוט שירים, הוצאת יחדיו, 1973.
מעבר נהר הלתי, שירים, תל אביב תש"כ.
הענף הגדוע, חיים לנסקי: שירים, מכתבים, ורשימות, עם אלישע רודין, ערך אברהם קריב, ירושלים: מוסד ביאליק.
מאמרים על יצירתו

שלום לוריא, חיים לנסקי: האמנם רק האלם כלא קולו?, בתוך: נורית גוברין, ממרכזים למרכז, 2005.
יאירה גינוסר, חיים לנסקי, מגידולי הפלא, עיתון 77, 1988.
דן מירון, אידיליית הבורות והקברים, צוואה של חיים לנסקי, הארץ, 1987.
עוזי בהר, לנסקי: חירות בצפונו של עולם, סימן קריאה, 1986.
שלום לוריא, כוכב שנתלש, עיון בשירתו של חיים לנסקי, שבות, 1975.
יהונתן ורדי – עם שירי חיים לנסקי במהדורה חדשה, דחק - כתב עת לספרות טובה, כרך ז', 2016.
הערות שוליים

↑  אריה רפאלי (צנציפר), במאבק לגאולה, ספר הציונות הרוסית ממהפכת 1917 עד ימינו, תל אביב: הוצאת דבר ועיינות, תשט"ז, עמ' 180.
↑  '"`UNIQ--nowiki-00000001-QINU`"'יצחק בר יוסף,'"`UNIQ--nowiki-00000002-QINU`"'שילחי לי חלב, נקניק ואת פושקין, באתר הארץ, 7 במאי 2024
↑  לנסקי, חיים, מס. בעל ארכיון 61A, באתר מכון גנזים ע"ש אשר ברש
| --- | --- |
בקרת זהויות :  NLI: 987007463207205171  BnF: cb109660054 (data)  GND: 1142009327  ISNI: 0000 0004 0347 966X  LCCN: n91021848  MusicBrainz: c3cfdfab-c06f-4c8b-987d-26b35f3a927a  SUDOC: 262026570  VIAF: 97589611   WorldCat (עם VIAF): 97589611
הר הבתרים

| --- | --- |

הדרך לאתר
 מידע כללי
 גובה:  1,296 מטר
 מדינה:  ישראל ישראל
 מיקום:  הר החרמון
 רכס הרים:  מול הלבנון
 מסלול ההעפלה הקל:  כביש
 קואורדינטות:  33°17′32″N 35°42′31″E﻿ / ﻿33.292222°N 35.708611°E﻿ / 33.292222; 35.708611
  (למפת אצבע הגליל מוגדלת) הר הבתרים(למפת אצבע הגליל רגילה) הר הבתרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר הבתרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר הבתרים
הר הבתרים היא אחת הפסגות של כתף שיאון. שמו של המקום בעברית מבוסס על אחת המסורת היהודיות שטוענת שזהו המקום שבו נערכה ברית בין הבתרים בה אלוהים כרת עם אברהם ברית על הארץ המובטחת מנהר מצרים עד נהר פרת. לפי מסורת מוסלמית זהו המקום שבו התרחש אירוע המתואר בסורת אל-בקרה בקוראן (פסוק 260), שבו ציווה האל על אברהם להקריב ארבעה מיני עופות, והקים אותם לתחייה. לפיכך, נקרא המקום בערבית "משהד א-טיר אל-אבראהימי" (مشهد الطير الإبراهيمي - האתר הקדוש של ציפורי אברהם) או "מקאם אבראהים אל-ח'ליל" (مقام إبراهيم الخليل - האתר הקדוש של אברהם ידיד-האל). במקום מבני קברים ולידם מאגרי מים ועצי אלון עתיקים.
במסורת היהודית

לפי ספר בראשית, ברית בין הבתרים אירעה לאחר שאברהם חזר ממלחמת ארבעת המלכים את החמישה. במרדף אחרי ארבעת המלכים אברהם עבר ליד הר חרמון, וסביר שגם בשובו לחברון הוא עבר באותו אזור:
וַיִּשְׁמַע אַבְרָם, כִּי נִשְׁבָּה אָחִיו; וַיָּרֶק אֶת-חֲנִיכָיו יְלִידֵי בֵיתוֹ, שְׁמֹנָה עָשָׂר וּשְׁלֹשׁ מֵאוֹת, וַיִּרְדֹּף, עַד-דָּן וַיֵּחָלֵק עֲלֵיהֶם לַיְלָה הוּא וַעֲבָדָיו וַיַּכֵּם וַיִּרְדְּפֵם עַד-חוֹבָה, אֲשֶׁר מִשְּׂמֹאל, לְדַמָּשֶׂק
על פי צבי אילן, אף כי אין עדות מובהקת מן הכתוב כי אכן בחרמון אירע הדבר, ואף בכתוב משמע שאברהם שב לחברון שביהודה עוד לפני ברית בין הבתרים, ייתכן כי בימי הביניים שיערו יהודי בניאס, כי דווקא בחרמון אירע הדבר. מההר תצפית לחלקים הצפוניים של הארץ ולכן מתאים הוא להיות המקום בו נכרתה הברית: "לזרעך נתתי את הארץ הזאת מנהר מצרים עד הנהר הגדול נהר פרת (ספר בראשית, פרק ט"ו, פסוק י"ח). לפי מסורת אחרת התרחש מעמד בין הבתרים בהר שנאן, מדרום-מערב למושב מרגליות, על הגבול עם לבנון מסורת נוספת מאתרת את המקום ליד חברון.
החוקר יוסף ברסלבי מצא כי כבר באגרת "ייחוס האבות" משנת ה'רצ"ז (1537), העוסקת בקברים הקדושים שיהודי ארץ ישראל היו נוהגים להשתטח עליהם, מוזכר אחרי הקברים בבניאס, "מעמד לאברהם אבינו, והוא מקום בין הבתרים והוא על ראש ההר, וקורים לו הגויים "משהד א-טייר".
השליח משה ירושלמי כותב בשנת 1769: "מעמד בין הבתרים - שם הר גבוה ועליו בית גדול ושלושה מגדלים עליו. ובמקום הזה כרת הקב"ה ברית עם אברהם אבינו ע"ה".
יהודי צפת המשיכו במסורת. הם היו יוצאים שבוע שלאחר קריאת פרשת לך לך בבוקר אל החרמון והיה קוראים שם את פרשת ברית בין הבתרים. לפי מסורת קדומה נמצאים בהר הבתרים קברי האמוראיים רב פפא ורב אשי.
לאחר מלחמת ששת הימים שכן המקום באזור ספר סמוך לגבול ישראל-לבנון, ואותר מחדש על פי מקומיים שזיהו את האתר בהר הבתרים עם 'משהד א-טיר'. לפי צבי אילן, בחודש מרחשון תשכ"ט, קבוצת יהודים חרדים העפילה על ההר לקיים מחדש את המנהג היהודי קדמון לעלייה לאתר ברית בין הבתרים בסמוך לתאריך קריאתה של פרשת לך לך.
במהלך שנות ה־90 של המאה ה־20, במקביל למגעים שנוהלו בין ישראל לסוריה שהעלו חשש בדבר הסכמה ישראלית לנסיגה מרמת הגולן, יזם ירוחם קנטמן עליה המונית להר הבתרים סביב תאריכה של פרשת לך-לך. בעקבות יוזמה זו החלו עליות שנתיות המוניות למקום. לאחר נסיגת צה"ל מרצועת הביטחון בדרום לבנון באביב 2000 הפך האזור לזירת העימות המרכזית עם החזבאללה, ועליה המונית למקום נמנעה מסיבות ביטחוניות, והוחלפה בעלייה להר שזיף, המשקיף על המקום. עם זאת, מפעם לפעם מתאפשרת כניסה למקום בקבוצות קטנות בתיאום עם צה"ל.
במסורת המוסלמית

הקוראן מתאר אירוע הדומה לברית בין הבתרים, אך בעל משמעות שונה, בפסוק 260 של סורת אל-בקרה, היא הסורה השנייה בקוראן: "אמר אברהם: ריבוני, הראה לי איך תקים מתים לתחייה. אמר: אינך מאמין? אמר: כן, אבל הנח את דעתי. אמר: ובכן, קח ארבעה מיני עופות (...) ושים על כל הר חלק מהם, אחר-כך קרא להם, ויבואו אליך בריצה, ודע כי אללה רב-כוח וחכם."
הפירוש לקוראן המכונה תפסיר אל-ג'לאלין מרחיב ומספר כי אברהם הקריב טווס, נשר, עורב ותרנגול, ביתר אותם, עירב את בשרם ואת נוצותיהם והניח את החלקים על ההרים, אך שמר את ראשי העופות אצלו. כשקרא אברהם לעופות, עפו חלקי העופות והתחברו לחלקים המתאימים להם, ואז חזר גופו של כל עוף אל הראש המתאים שהיה שמור אצל אברהם.
לפי אחת המסורות האירוע כולו התרחש על הר הבתרים ומכאן שמו בערבית "האתר הקדוש של ציפורי אברהם" (המילה המופיעה בפסוק מהקוראן ובשמו של המקום היא طـَيـْر "טַיְר" כלומר "ציפורים" או "עופות") או "האתר הקדוש של אברהם ידיד-האל".
ארכאולוגיה

במקום שרידי ישוב קדום, הכולל מדרגות חקלאיות וחרסים התקופה ההלניסטית והתקופה הביזנטית. ליד המבנה שני מאגרי מים. כמו כן, סלע גדול ובו חצוב ספסל יחיד.
בסמוך לסלע חמישה מבני קברים ובהם שני מבנים שבראשם כיפה. עמנואל הראובני סבור כי בעת הקבורה הונחו הגופות בתכריך-בד על רצפת המבנה, שלא כמוקבל אצל המוסלמים. צורת קבורה זו קיימת גם באתרים אחרים בחרמון. "ייתכן שמנהג קבורה זה, שמקורו בימי המשנה והתלמוד, נשתמר אצל המוסלמים, תושבי החרמון."
לקריאה נוספת

עמנואל הראובני, פסגותː טיולים לפסגות הרים ואל נקודות תצפית, כנרת בית הוצאה לאור, 1993.
הערות שוליים

↑  ספי בן יוסף, מנחם מרכוס (ע), מדריך ישראל החדש - אנציקלופדיה, מסלולי טיול, כרך ː2 החרמון, הגולן ועמק החולה, ירושלים: כתר הוצאה לאור, ידיעות אחרונות ישראל, משרד הבטחון. ההוצאה לאור, 2001
↑  עמנואל הראובני
↑  מקור:זאב וילנאי, ארץ גולן, עמ' 103.
↑  אלי אשכנזי,'"`UNIQ--nowiki-0000000B-QINU`"'תפילות וריקודים ליד הגבול בחסות צה"ל, באתר הארץ, 21 באוקטובר 2007
מקס אאושניט

מקס אאושניט וארוסתו לאונורה ברוק
מקס אאושניט (Max Auschnitt, נכתב לעיתים גם כ-Ausschnitt, Auschnit או Aușnit‏; 14 בפברואר 1888–1957) היה תעשיין יהודי רומני, שהמיר דתו לנצרות קתולית. הוא היה הטייקון הגדול ביותר ברומניה שלפני מלחמת העולם השנייה וכונה "מלך הברזל".
לקריאה נוספת

Evreii din România - Breviar biobliografic, Editura Hasefer, Bucureşti, 2008, עמוד 44. (ברומנית)
Casa Auschnitt - una dintre cele mai frumoase clădiri din Galaţi (ברומנית)
אוסיפ מנדלשטם

| --- | --- |

 לידה:  2 בינואר 1891 (יוליאני) ורשה, פולין הקונגרסאית, האימפריה הרוסית 
 פטירה:  27 בדצמבר 1938 לוח שנה לא ידוע, גרגוריאני משוער בפסקה זו רשומה אחת נוספת שטרם תורגמה, רוסיה 
 שם לידה:  Иосиф Эмильевич Мандельштам 
 מדינה:  האימפריה הרוסית, הרפובליקה הסובייטית הפדרטיבית הסוציאליסטית הרוסית, הרפובליקה הרוסית, ברית המועצות 
 מקום לימודים:  אוניברסיטת היידלברג, אוניברסיטת סנקט פטרבורג 
 שפות היצירה:  איטלקית, רוסית, צרפתית 
 זרם ספרותי:  אקמאיזם 
 יצירות בולטות:  Stone, The Noise of Time 
 הושפע מ:  מיכאיל לרמונטוב, אלכסנדר פושקין 
 בן או בת זוג:  נדיז'דה מנדלשטם (1922–?) 
 חתימה:   
 
אוסיפ מנדלשטם כפי שצולם על ידי הנ.ק.ו.ד. לאחר מעצרו הראשון.
מימין לשמאל: יורי אננקוב, מאייר וגרפיקאי רוסי, בנדיקט ליבשיץ, קורניי צ'וקובסקי ואוסיפ מנדלשטם: משוררים וסופרים רוסים ממוצא יהודי. צילום מ-1914.
אוֹסִיפּ אֶמִילִייֵבִיץ' מַנְדֵלְשְטַם (ברוסית: Осип Эмильевич Мандельштам;‏ 3 בינואר 1891‏ – 27 בדצמבר 1938) היה משורר, מסאי, ומבקר יהודי-רוסי, מן המשוררים הגדולים ביותר בספרות הרוסית של המאה ה-20.
הנצחה

בשנת 1977 גילה האסטרונום הסובייטי ניקולאי סטפנוביץ' צ'רניך (Черных) אסטרואיד מחגורת האסטרואידים, אשר נקרא על שמו: "3461 מנדלשטם" (3461 Mandelshtam).
כתביו שראו אור בעברית

שירים (תרגם מרוסית: עזרא זוסמן), תל אביב: ספרית פועלים, (תשל"ו).
שאון הזמן (תרגמה מרוסית והוסיפה הערות ואחרית דבר: נילי מירסקי), תל אביב: עם עובד, תשמ"ח- 1988.
אאי: שירים ומסות (תרגם מרוסית: פטר קריקסונוב), תל אביב: ספרית פועלים, תש"ן-1990.
שירים (מרוסית: שלמה אבן-שושן; דבר על המשורר: שמעון מרקיש), בני ברק: הקיבוץ המאוחד, תשס"א-2000.
בסימן כוכב – שירי משוררים יהודים בספרות העולם (אנתולוגיה; את שיריו תרגמה גאולה הודס-פלחן), תל אביב: הוצאת עקד, 2003.
שירי 1933 - השיחה על דנטה (תרגם מרוסית: יעקב לח), הוצאת חבר לעט, תשע"ה-2015.
וכל זה לעולם יתחיל ולא יחדל (תרגמה מרוסית: ריטה קוגן), תל אביב: הוצאת אפרסמון, תשפ"ה-2024.
לקריאה נוספת

התקפה - מסה מאת אוסיפ מנדלשטם (מרוסית: טינו מושקוביץ), דחק - כתב עת לספרות טובה, כרך ו', 2016
הערות שוליים

↑  15 בינואר 1891 לפי הלוח הגרגוריאני
| --- | --- |
בקרת זהויות :  NLI: 987007264801605171  PLWABN: 9810572293905606  BIBSYS: 90113574  BNC: 000644409  BNE: XX1013688  BnF: cb119142179 (data)  CANTIC: a1105427x  CiNii: DA02559040  GND: 118640852  ICCU: CFIV079107  ISNI: 0000 0001 2145 8887  LCCN: n80126319  LNB: 000028975  MusicBrainz: 19020a33-7440-44dd-a7aa-d011045fb4aa  NDL: 00448658  NKC: jn19990210404  NLA: 35664549  NLG: 74030  NLK: KAC199617578  NSK: 000027144  NTA: 068805128  RERO: 02-A000109829  SELIBR: 210009  SNAC: w69p3m4w  SUDOC: 027347680  Trove: 1032683  VIAF: 102337271   WorldCat (עם VIAF): 102337271
אלי שיינפלד

| --- | --- |
אין תמונה חופשית
 לידה:  18 בדצמבר 1975 (בן 49) אנטוורפן, בלגיה בלגיה
 מקום לימודים:  אוניברסיטת בר-אילן, האוניברסיטה העברית
 מנחה לדוקטורט:  אלחנן יקירה, מיכאל רובק
 עיסוק:  פילוסוף, מרצה
 הושפע מ:  עמנואל לוינס
אלי (אליהו) שיינפלד (נולד ב-18 בדצמבר 1975) הוא פילוסוף ישראלי, ראש התוכנית הבינתחומית בפילוסופיה והגות יהודית במרכז האקדמי שלם. שימש כעוזרו האישי של הפילוסוף הצרפתי בני לוי.
ביוגרפיה

שיינפלד נולד בשנת 1975 באנטוורפן, בשנת 1993 עלה לארץ ישראל ולמד בישיבת ברכת משה.
בשנת 1997 סיים תואר ראשון בפילוסופיה וכלכלה באוניברסיטת בר-אילן. ובשנת 2002 סיים תואר שני בפילוסופיה באוניברסיטה העברית. בשנת 2009 סיים דוקטורט בפילוסופיה באוניברסיטה העברית.
שימש כעורך מדעי בהוצאת רסלינג, עמית מחקר במכון שלום הרטמן ובמכון ון ליר בירושלים.
בין השנים 2014-2015 חקר בבית הספר למשפטים באוניברסיטת ניו יורק. בשנים 2015–2016 היה עמית פוסט-דוקטורט במרכז כץ ללימודי יהדות מתקדמים באוניברסיטת פנסילבניה.
בשנת 2016 הצטרף לסגל המרכז האקדמי שלם.
שיינפלד הוא ממייסדי בית המדרש שם ועבר, המכון ללימודי לוינס בירושלים, ושותף להקמת כתב העת Cahiers d’Etudes Levinassiennes המוקדש להגותו של לוינס.
ספריו

פלא הסובייקטיביות: עיון בפילוסופיה של עמנואל לוינס, רסלינג, 2007
האפולוגיה של מנדלסון: הולדת הפילוסופיה היהודית המודרנית, הוצאת כרמל, 2019 (יצא לאור גם בצרפתית)
The Remnant: Franz Kafka’s Letter, De Gruyter, 2024
ספריו > בעריכתו

האלוהים לא ייאלם דום: המודרנה היהודית והתיאולוגיה הפוליטית, הוצאת הקיבוץ המאוחד, 2009 (עם כריסטוף שמידט)
לקריאה נוספת

יקיר אנגלנדר, נעים להכיר - אלי שיינפלד, דעות 29, נובמבר 2006
הערות שוליים

1 2  אלי שיינפלד, עמית מחקר לשעבר, מרכז קוגוד, באתר מכון שלום הרטמן
איתמר רוזנבוים

רבי איתמר רוזנבוים (ה' בתמוז תרמ"ו, 8 ביולי 1886 – כ"ב בסיוון תשל"ג, 22 ביוני 1973) היה אדמו"ר מפורסם בחסידות נדבורנה. כיהן בצ'רנוביץ, בקרטשניף ובתל אביב.
תולדותיו

נולד בעיר מיאלען ברומניה לרבי מאיר רוזנבוים האדמו"ר מקרעטשניף, בנו של רבי מרדכי מנדבורנה. אמו הייתה בתו של הרב יחיאל מיכל טירר, רבה של דורוחוי, מצאצאי ה"באר מים חיים". נישא למלכה בתו של רבי אשר ישעיה מקולבוסוף נכדו של ר' אשר ישעיה רובין האדמו"ר מרופשיץ שהיה חתנו של ר' נפתלי מרופשיץ.
בגיל 15 החל לכהן באדמו"רות בצ'רנוביץ. עם פרוץ מלחמת העולם הראשונה עבר לעיר וינה ולאחר המלחמה חזר לקרעטשניף. לפני פרוץ מלחמת העולם השנייה חזר שוב לכהן בצ'רנוביץ כרב.
לאחר מלחמת העולם השנייה היגר לארצות הברית. בשנת תשכ"ט עלה לישראל והתיישב בשכונת יד אליהו בתל אביב שם ניהל את חצרו. נחשב בסוף ימיו לזקן אדמו"רי נדבורנה, ובלט בכך שהאריך ימים יחסית למשפחתו. נפטר בכ"ב בסיוון תשל"ג ונקבר בהר הזיתים.